# UURINGUKUTSE

Tere!

Kutsume Teid osalema Transpordiameti ja Turu-uuringute AS-i poolt läbiviidavas "Eesti elanike liikuvusuuringus", mis kaardistab inimeste liikumisharjumusi ja hinnanguid võimalustele. Osaledes annate väärtusliku panuse liiklemiseks vajalike teenuste ja taristu (teed, ühistransport, jalgrattaga liikumine) planeerimiseks ja arendamiseks.

Tegemist on 2021. aasta kordusuuringuga. Kokku soovitakse küsitleda 12 000 7-80-aastast Eesti elanikku, sh ka neid, kes ei liigu.

Osalemine on vabatahtlik, kuid Teie panus on väga oluline. Küsitlusele vastamise võite soovi korral igal ajal katkestada või sellest loobuda. Küsitluse vastuseid ei seostata Teie või Teie lapse isikuandmetega. Kontaktandmeid kasutatakse ainult küsitluse läbiviimiseks ja need kustutatakse pärast küsitluse lõppu (14.06.2026). Uuring on kooskõlastatud Tartu Ülikooli inimuuringute eetika komitee ja Andmekaitse Inspektsiooni poolt.

*Vastajaks on 18-80-aastane:* Olete uuringu valimisse sattunud Rahvastikuregistrist tehtud juhuvalikuga.

*Vastajaks on 7-14-aastane laps:* Uuringu valimisse on sattunud **Teie** /\_\_\_ /-**aastane** laps Rahvastikuregistrist tehtud juhuvalikuga. Palume Teil vastata lapse eest (soovi korral koos lapsega) ning märkida kõik vastused ja taustaandmed lapse kohta (nt sugu, vanus).

*Vastajaks on 15-17aastane laps:* Uuringu valimisse on sattunud **Teie** /\_\_\_ /-**aastane** laps Rahvastikuregistrist tehtud juhuvalikuga. Kui olete lapse osalemisega nõus, edastage palun see kiri oma lapsele.

Kui oled 15–17 ja said selle kirja oma vanemalt, käsitleme seda kui Sinu vanema nõusolekut vastata vastavale uuringule.

**Kuidas osaleda:**

1. Täitke taustaküsimustik: [*Taustaankeedi link*]
2. Seejärel täitke liikumispäevik kahe päeva kohta. Pärast taustaküsimustikku suunatakse Teid automaatselt liikumispäevikusse; kui katkestate, saate naasta siit: [*Liikumispäeviku link*]

Ajakulu: 15–20 minutit (7–14-aastaste laste puhul u 10 minutit). Vajadusel saate vastamise vahepeal peatada ja hiljem jätkata samast kohast.

Palume küsimustiku täita kolme päeva jooksul. Kui Te ei saa või ei soovi veebi teel vastata, võib Turu-uuringute AS-i küsitleja Teiega hiljem ühendust võtta telefoniintervjuu tegemiseks.

*Kui vastajaks on 18+aastane:* Uuringule vastanute seas loosime välja kümme 50-eurost Partner kinkekaarti. Loosimises osalemiseks saate jätta oma kontaktandmed ankeedi lõppu; need kustutatakse pärast loosimise läbiviimist.

Loodame Teie osalusele, et saaksite anda oma panuse paremate liikumisvõimaluste loomiseks! Palun vastake kindlasti ka siis, kui Te ei liigu väljaspool kodu või teete seda vähe. Ka see on väga oluline info.

Transpordiamet ja Turu-uuringute AS

Kui Te ei soovi osaleda, andke keeldumisest märku siin: [*Keeldumise link*]

Lisainfo:

Veebileht: <https://turu-uuringute.eu/vastajale/>

E-post: uuring@turu-uuringute.eu

Telefon: 585 29 703